Debian
Debian isch es freis Betribssystem wo vo freiwillige Lüt us dr ganze Wäut entwicklet wird; frei heisst i däm Zämehang nid nume dases nüt choschtet (das isch e schöne Nebeeffekt), sondern bedütet Freiheit: Me darf d Programm bruche wie oft, wie lang, oder wo me wott, me darfse verändere wieme wott (mues das aber au freigä) und so witer. Ds Projekt isch am 16. Ouguscht 1993 vom Ian Murdock gstartet worde, mittlerwile ungerstützts gäge 29000 Stück Software und über 1000 Lüt schaffe a dem Betribssystem. Ide meischte fäu wird aus Chärnäu Linux verwändet, aber es geit neuerdings au mit FreeBSD oder GNU Hurd, was auerdings no in Entwicklig isch.

Paketverwautig 
Debian isch bsunders beliebt wäge sim hervorragende Paketverwautigssystem, es cha uf dr Konsole (apt-get/aptitude) und grafisch (synaptics) verwautet werde, mit ganz weni Ufwand chame sech gueti Software installiere wo e Debian Entwickler ufnä FTP-Server glade het, zudem bietet eim Debian regumässigi Sicherheitsupdates. Im Handbuech stoht zudem no das s apt-system chräft het wiene super-chue.

Architekture 
Zur Zit ungerstützt Debian die Architekture:
 i386
 amd64
 ppc
 mips
 mipsel
 alpha
 sparc
 arm
 ia32
 ia64
 s390
 hppa

Entwickler und Betreuer 
Fougendi Debian Entwickler si us dr Schwiz:
 Arthur Korn
 Daniel Baumann
 David Frey
 Gaudenz Steinlin
 Giacomo Catenazzi
 Martin F. Krafft
 Mario Iseli
 Luca Capello

Fougendi Debian Betreuer si us dr Schwiz:
 Gürkan Sengün

Weblink 
 Debian Projektsiite

Linux